Alf Scott-Hansen

Alf Scott-Hansen jr. (1903–1961) var en norsk ingeniør og filmregissør.

 Liv og virke 
Han var sønn av veiingeniør og havnesjef Alf Scott-Hansen, sr. (1870–1930) og kona Lalla Wiborg (1869–1953) som var operasanger fra Kragerø.  Faren var bror til sjøoffiser Sigurd Scott Hansen (1868–1937) som var med på Nansen sin Fram-ekspedisjon 1893–1896.  Broren Øyvind Scott-Hansen (1907–1993) ble diplomat og ambassadør.

I sine unge år var han et talent på piano og i 1921 ble han med i et av Norges absolutt første jazzorkester sammen med Amund Enger, Hakon Schioldager, Per Mørch Hansson og sitt søskenbarn Ferenz Wiborg Fekete (født 1902).<ref>Bjørn Stendahl, Jazz hot & swing: Jazz i Norge 1920–1940, Norsk Jazzarkiv, 1987.</ref> Etter verneplikt i Garden studerte Alf jr. fra 1922 elektrofaget ved Technische Universität Dresden, men mistrivdes med den gryende nazismenOle N. Hoemsnes, Siemens i Norge (1898–1998), s. 173. og forflyttet seg til Edinburgh University i Skottland der han fullførte diplomet i 1928. Tilbake i Norge jobbet han fra 1930 for det tyske selskapet Siemens som ingeniør og giftet seg i 1935 med Astri Aubert (1913–2000), datter av Axel Aubert som var generaldirektør i Norsk Hydro.

I mellomkrigsårene hadde Scott-Hansen vist seg som en ivrig flyger og vant i 1938 konkurranser i orienteringsflygning.Alf Scott-Hansen seiret overlegent i gårsdagens orienteringsflyvning i Aftenposten den 21. mars 1938. Han og diplomat-broren Øyvind (som også var med og fløy) eide et Klemm L.25 (LN-EAG) og et Klemm Kl35A, produsert av  Klemm Leichtflugzeugbau Gmbh i Böblingen. I 1939 giftet han seg med skuespilleren Wenche Foss (1917–2011) og i  1940 ble han forfremmet til innkjøpssjef (prokurist) i AZ-avdelingen (Abteilung Zetralen). Han var påtenkt som arvtaker for direktør Fritjof Heyerdahl.

Scott-Hansen ble arrestert av Gestapo i 1942 etter å ha deltatt i et flyslipp fra britiske fly til Heimefronten.Hoemsnes 1997, s. 170 Mens han satt på Grini fangeleir fra april til november 1942, skrev han tre filmmanuskript, ett om Richard Nordraak, ett om fosseutbygging og Griegs A-mollkonsert, og ett om Camilla Collett og affæren med Welhaven. Derpå fulgte et lengre straffarbeid i Veidal fangeleir nordpå, og mer arbeid for hjemmefronten. 

Etter den andre verdenskrig startet han A/S Nordlys Film og ble dets daglige leder. Med i styret var juristen Christian Kjerschow (1905–1971) og investor Bjørn Faye Schjøll (1890–1968). Selskapet laget først filmen Rikard Nordraak  i 1945 med Georg Løkkeberg i hovedrollen.Georg Løkkeberg som Nordraak i A.s "Nordlys" første film i Aftenposten den 21. juni 1945.  Den mest kjente ble Trollfossen fra 1948 med  kona  i hovedrollen som begavet pianistinne. 

Ekteskapet med Foss varte i elleve år.Wenche Foss 90 år! i VG. Senere jobbet han for elektrofirmaet  Sønnico i samarbeid med selskapets franske partnere.  Han ble funnet død på hytta ved Skåtøy utenfor Kragerø den 16. juli 1961.Sivilingeniør Alf Scott-Hansen død i Aftenposten den 17. juli 1961.

 Referanser 

 Kilder 

 Ole N. Hoemsnes, Siemens i Norge (1898-1998) 100 år'' Oslo 1997, ISBN 8299447216 (E-bok fra NB)

Eksterne lenker 


Kategori:Norske ingeniører
Kategori:Norske flyvere
Kategori:Personer fra Oslo
Kategori:Norske filmregissører
Kategori:Norske motstandsfolk under andre verdenskrig